proxectonos/corpus_dominio_legal_administrativo_tmp huggingface dataset:
ORDE do 16 de setembro de 2013 pola que se resolve a adxudicación das axudas para a realización de actividades de formación en linguas estranxeiras no ano 2013, destinadas ao alumnado dos centros docentes sostidos con fondos públicos, en réxime de concorrencia competitiva.
Consellería de Cultura, Educación e Ordenación Universitaria — III. Outras disposicións — 25/09/2013

Cumpridos os trámites establecidos no artigo 12 da Orde desta consellería, do 18 de marzo de 2013, pola que se convocan axudas para a realización de actividades de formación en linguas estranxeiras no ano 2013, destinadas ao alumnado dos centros docentes sostidos con fondos públicos, en réxime de concorrencia competitiva, esta consellería, en cumprimento do establecido no artigo 15 da citada orde,
Primeiro. Adxudicarlle as axudas para realizar actividades de formación en linguas estranxeiras no ano 2013 ao alumnado que se relaciona no anexo desta orde.
Segundo. Contra a resolución definitiva de adxudicación, que esgota a vía administrativa, as persoas interesadas poderán interpoñer recurso potestativo de reposición, perante a persoa titular da Consellería de Cultura, Educación e Ordenación Universitaria, no prazo dun mes contado a partir do día seguinte ao da súa publicación no DOG, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente recurso contencioso-administrativo, no prazo de dous meses, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 16 de setembro de 2013
Alumnado adxudicatario de 1º de educación secundaria obrigatoria. Inglés en Galicia.
Alumnado adxudicatario de 2º de educación secundaria obrigatoria. Inglés en Galicia.
Alumnado adxudicatario de 3º de educación secundaria obrigatoria. Inglés en Galicia.
Alumnado adxudicatario de 4º de educación secundaria obrigatoria. Inglés en Galicia.
Alumnado adxudicatario de 1º de bacharelato. Inglés e francés.
Alumnado adxudicatario de 2º de bacharelato. Inglés e francés.
Alumnado adxudicatario de ciclos formativos de grao superior. Inglés en Canadá.
RESOLUCIÓN do 17 de setembro de 2013, da Secretaría Xeral Técnica da Consellería de Presidencia, Administracións Públicas e Xustiza, pola que se dá publicidade aos convenios de colaboración subscritos por esta consellería no segundo cuadrimestre do ano 2013.
Vicepresidencia e Consellería de Presidencia, Administracións Públicas e Xustiza — III. Outras disposicións — 25/09/2013

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG núm. 136, do 14 de xullo), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo 1
Darlle publicidade á relación dos convenios subscritos pola Consellería de Presidencia, Administracións Públicas e Xustiza nos meses de maio, xuño, xullo e agosto do ano 2013, que se incorpora como anexo I a esta resolución.
Artigo 2
Darlle publicidade á relación dos convenios subscritos pola Consellería de Presidencia, Administracións Públicas e Xustiza nos meses de xaneiro, febreiro, marzo e abril do ano 2013, que se incorpora como anexo II a esta resolución.
Santiago de Compostela, 17 de setembro de 2013
RESOLUCIÓN do 19 de setembro de 2013, da Dirección de Augas de Galicia, pola que se lles dá publicidade aos convenios de colaboración subscritos por esta entidade pública no segundo cuadrimestre do ano 2013.
Augas de Galicia — III. Outras disposicións — 30/09/2013

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG núm. 136, do 14 de xuño), establece que as entidades públicas vinculadas ou dependentes da Comunidade Autónoma de Galicia deberán publicar cuadrimestralmente no
Diario Oficial de Galicia
unha relación cos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Facer pública a relación dos convenios subscritos por Augas de Galicia durante o segundo cuadrimestre do ano 2013, que se incorpora como anexo a esta resolución.
Santiago de Compostela, 19 de setembro de 2013
CORRECCIÓN de erros. Orde do 10 de setembro de 2013 pola que se establecen as bases reguladoras das axudas, en concorrencia competitiva, para o fomento da primeira forestación de terras non agrícolas, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007/2013, e se convocan para o ano 2013.
Consellería do Medio Rural e do Mar — III. Outras disposicións — 30/09/2013

Advertidos erros na citada orde, publicada no Diario Oficial de Galicia número 177, do 17 de setembro de 2013, cómpre efectuar as seguintes correccións:
Na páxina 36524, no punto 1 do artigo 12, onde di:
«Resérvanse as seguintes porcentaxes da dispoñibilidade orzamentaria indicada no artigo 16».
Debe dicir:
«Resérvanse as seguintes porcentaxes da dispoñibilidade orzamentaria indicada no artigo 22».
Na páxina 36547, no anexo III, número 5, onde di:
Debe dicir:
Esta corrección non afecta o prazo establecido na referida orde para a presentación de solicitudes.
RESOLUCIÓN do 23 de setembro de 2013 pola que se amplían os prazos de presentación de solicitudes e de presentación da documentación xustificativa na Resolución do 2 de setembro pola que se convoca e regula a concesión de axudas, en réxime de concorrencia non competitiva, ás asociacións de consumidores da Comunidade Autónoma de Galicia para actividades de sensibilización, formación e divulgación en materia de subministración eléctrica (código de procedemento IN107E).
Instituto Galego de Consumo — III. Outras disposicións — 30/09/2013

O día 17 de setembro de 2013 publicouse no Diario Oficial de Galicia a Resolución do 2 de setembro pola que se convoca e regula a concesión de axudas, en réxime de concorrencia non competitiva, ás asociacións de consumidores da Comunidade Autónoma de Galicia para actividades de sensibilización, formación e divulgación en materia se subministración eléctrica (código de procedemento IN107E).
No artigo 3 da convocatoria establécese que as asociacións teñen como prazo de presentación de solicitudes ata que se esgoten os fondos económicos ou en todo caso ata o 30 de setembro de 2013. Por outra banda, o artigo 15 das bases establece como data límite para presentar a documentación xustificativa das axudas o 30 de novembro de 2013. Tendo en conta a data de publicación no Diario Oficial de Galicia e o avanzado nas datas, motivado todo pola xestión interna e atrasos na tramitación da resolución, considérase necesario ampliar o prazo de presentación de solicitudes e polo tanto o prazo de xustificación das axudas.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
Artigo 1
Amplíase o prazo que aparece no artigo 3.3 da Resolución do 2 de setembro pola que se convoca e regula a concesión de axudas, en réxime de concorrencia non competitiva, ás asociacións de consumidores da Comunidade Autónoma de Galicia para actividades de sensibilización, formación e divulgación en materia de subministración eléctrica (código de procedemento IN107E) do 30 de setembro de 2013 ata 18 de outubro de 2013 (inclusive).
Artigo 2
Amplíase ata o día 20 de decembro de 2013 (inclusive) o prazo para a xustificación das axudas concedidas ao abeiro da Resolución do 2 de setembro pola que se convoca e regula a concesión de axudas, en réxime de concorrencia non competitiva, ás asociacións de consumidores da Comunidade Autónoma de Galicia para actividades de sensibilización, formación e divulgación en materia de subministración eléctrica (código de procedemento IN107E).
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 23 de setembro de 2013
ORDE do 26 de setembro de 2013 de modificación da Orde do 8 de maio de 2013, pola que se establecen as bases reguladoras das axudas e subvencións para os obradoiros de emprego, dentro dos programas mixtos de emprego e formación da Comunidade Autónoma de Galicia, e se procede á súa convocatoria para o ano 2013.
Consellería de Traballo e Benestar — III. Outras disposicións — 30/09/2013

No Diario Oficial de Galicia número 93, do 16 de maio, publicouse a Orde do 8 de maio de 2013, pola que se establecen as bases reguladoras das axudas e subvencións para os obradoiros de emprego, dentro dos programas mixtos de emprego e formación da Comunidade Autónoma de Galicia, e se procede á súa convocatoria para o ano 2013.
Esta orde, no parágrafo 3 de seu artigo 4, relativo ás etapas e duración dos obradoiros de emprego, establecía que a data límite para o inicio dos obradoiros de emprego será o día 1 de setembro de 2013.
Ante a imposibilidade de cumprir con este prazo debido á complexidade dos procedementos de selección do persoal e do alumnado traballador destes proxectos, publicouse no Diario Oficial de Galicia número 164, do 29 de agosto, a Orde do 20 de agosto de 2013 de modificación da citada Orde do 8 de maio de 2013, fixando, no seu artigo 1, como data límite para o inicio dos obradoiros o 1 de outubro de 2013.
Tendo en conta a complexidade dos procedementos de selección do persoal e do alumnado traballador destes proxectos, consencuencia do elevado número de persoas desempregadas existentes como posibles aspirantes a integrarse como alumnado traballador dos obradoiros, este prazo resulta de imposible cumprimento tanto para as entidades promotoras como para a propia Consellería de Traballo e Benestar polo que resulta imprescindible proceder de novo á modificación da convocatoria do ano 2013, ampliando estes prazos, para o inicio dos obradoiros, sen que estas modificacións teñan incidencia no prazo de presentación de solicitudes.
En consecuencia, no exercicio das facultades que teño conferidas polo artigo 34 da Lei 1/1983, do 22 de febreiro, de normas reguladoras da Xunta e da súa Presidencia, e tendo en conta as regras establecidas na Lei 9/2007, do 13 de xuño, de subvencións de Galicia, e no seu regulamento, aprobado polo Decreto 11/2009, do 8 de xaneiro.
Artigo 1
1. Modifícase o parágrafo 3 do artigo 4. Etapas e duración, que queda redactado como segue:
«A data límite para o inicio dos obradoiros será o día 1 de novembro de 2013».
Artigo 2
Esta modificación non afecta o prazo establecido na referida orde para a presentación de solicitudes.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 26 de setembro de 2013
CORRECCIÓN de erros. Resolución do 2 de xullo de 2013 pola que se declara de interese galego e se ordena a inscrición no Rexistro de Fundacións de Interese Galego da Fundación Aros do Miño.
Vicepresidencia e Consellería de Presidencia, Administracións Públicas e Xustiza — III. Outras disposicións — 30/09/2013

Advertido erro na dita resolución, publicada no
Diario Oficial de Galicia
número 134, do 16 de xullo de 2013, cómpre facer as seguintes correccións:
Na páxina 28374, no feito 2 da resolución, onde di: «...Antón Veiga Outeiro, que actúa en nome e representación da Fundación Deportiva y Social de Galicia, Grupo Breogán, e Francisco Giménez Miralles, en nome e representación da Fundación Baloncesto de Galicia», debe dicir: «...Antón Veiga Outeiro, que actúa en nome e representación da Fundación Baloncesto de Galicia, e Francisco Giménez Miralles, en nome e representación da Fundación Deportiva y Social de Galicia, Grupo Breogán».
CORRECCIÓN de erros. Orde do 10 de xuño de 2013 pola que se clasifica de interese deportivo a Fundación Aros do Miño.
Vicepresidencia e Consellería de Presidencia, Administracións Públicas e Xustiza — III. Outras disposicións — 30/09/2013

Advertidos erros na dita orde, publicada no
Diario Oficial de Galicia
número 121, do 27 de xuño de 2013, cómpre facer as seguintes correccións:
Na páxina 24994, no feito 2 da orde, onde di: «Antón Veiga Outeiro, que actúa en nome e representación da Fundación Deportiva y Social de Galicia, Grupo Breogán, e Francisco Giménez Miralles, en nome e representación da Fundación Baloncesto de Galicia», debe dicir: «Antón Veiga Outeiro, que actúa en nome e representación da Fundación Baloncesto de Galicia, e Francisco Giménez Miralles, en nome e representación da Fundación Deportiva y Social de Galicia, Grupo Breogán».
RESOLUCIÓN do 24 de setembro de 2013 pola que se procede á publicación dos requirimentos de emenda das solicitudes de axudas de apoio ás de iniciativas abertas de difusión, cofinanciadas polo Fondo Social Europeo no marco do programa operativo FSE Galicia 2007-2013.
Instituto Galego de Promoción Económica — III. Outras disposicións — 30/09/2013

Mediante Resolución do 22 de maio de 2013 publicáronse as bases reguladoras das axudas do Igape de apoio ás iniciativas abertas de difusión, cofinanciadas polo Fondo Social Europeo, no marco do programa operativo FSE Galicia 2007-2013 (DOG núm. 102, do 30 de maio), e procedeuse á súa convocatoria en réxime de concorrencia competitiva.
Por parte do órgano instrutor do procedemento administrativo previsto no artigo 12.1 das ditas bases reguladoras están analizándose as solicitudes presentadas polos solicitantes que se acolleron á presente convocatoria de axudas.
Nunha primeira fase de revisión identificáronse varios expedientes que non reúnen algún dos requisitos exixidos nas bases reguladoras, polo que resulta procedente efectuar os oportunos requirimentos de emenda.
O artigo 8.5 das bases reguladoras dispón que de conformidade co establecido nos artigos 59.6.b) e 60 da Lei 30/1992, este requirimento de emenda realizarase preferentemente mediante publicación no
Diario Oficial de Galicia
e producirá os mesmos efectos que a notificación individualizada. A dita publicación tamén se realizará na páxina web do Igape no enderezo www.tramita.igape.es, onde se establecerá o contido pormenorizado do requirimento que se fai.
En virtude do anterior,
Primeiro. Dar publicidade á relación de solicitantes das axudas xa revisadas que deben ser obxecto de emenda segundo se recolle no anexo a esta resolución.
Segundo. Requirir os solicitantes incluídos no dito anexo para que, no prazo de dez días hábiles contados desde o seguinte ao da publicación desta resolución no DOG, emenden a falta ou presenten os documentos preceptivos conforme se lles indique na información detallada do requirimento dispoñible no enderezo www.tramita.igape.es, ao cal accederán a través da aplicación informática habilitada para estas axudas co NIF e código IDE, desde a páxina web do Instituto Galego de Promoción Económica (Igape), na Oficina Virtual.
Terceiro. De acordo co disposto no artigo 8.5 das bases reguladoras, no suposto de que non se atenda o requirimento no prazo indicado, ou se a emenda resulta incompleta ou defectuosa, darase por desistido na súa petición o solicitante e arquivarase o expediente, tras a correspondente resolución que será ditada nos termos previstos no artigo 42 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 24 de setembro de 2013
RESOLUCIÓN do 13 de setembro de 2013 pola que se fai público o resultado do proceso de selección dunha nova entidade colaboradora na xestión das subvencións para garantir o acceso á internet de banda larga vía satélite, cofinanciadas co Feader, en réxime de concorrencia non competitiva (procedemento administrativo MR704A).
Axencia Galega de Desenvolvemento Rural — III. Outras disposicións — 27/09/2013

Por Resolución do 29 de abril de 2013 regúlase a selección das entidades colaboradoras na xestión das subvencións para garantir o acceso á internet de banda larga vía satélite, cofinanciadas co Feader, en réxime de concorrencia non competitiva, apróbanse as bases reguladoras das ditas subvencións e convócanse para o ano 2013 (DOG nº 90, do 10 de maio).
No artigo 7 do anexo II da citada resolución establécese a posibilidade de admitir solicitudes de obtención da condición de entidade colaboradora en calquera momento dentro do período de vixencia das bases reguladoras (2013-2014), o que dará lugar a novas resolucións.
Con data do 9 de setembro de 2013 resolveuse estimar unha nova solicitude de obtención da condición de entidade colaboradora e o 10 de setembro asinouse o convenio de colaboración entre Agader e a entidade Intermax Technology, S.L. de acordo co previsto no artigo 12 das bases reguladoras.
Segundo dispón o apartado terceiro da Resolución do 29 de abril polo que se convocan as subvencións para o ano 2013, o prazo para presentar solicitudes de axuda comezará o día seguinte ao da publicación no DOG da relación de entidades colaboradoras seleccionadas. A presentación de solicitudes realizarase necesariamente a través de calquera das entidades colaboradoras seleccionadas.
De acordo co anterior,
Facer público, no
Diario Oficial de Galicia
e na páxina web de Agader
http://agader.xunta.es o resultado do proceso de selección dunha nova entidade colaboradora na xestión das subvencións para garantir o acceso da internet de banda larga vía satélite.
Os datos da entidade seleccionada xúntase a esta resolución como anexo I.
Santiago de Compostela, 13 de setembro de 2013
RESOLUCIÓN do 18 de setembro de 2013 pola que se lles dá publicidade aos convenios de colaboración subscritos no segundo cuadrimestre do ano 2013.
Axencia Turismo de Galicia — III. Outras disposicións — 27/09/2013

O artigo 11.1 da Lei 4/2006, do 30 de xuño, de transparencia e boas prácticas na Administración pública galega (DOG núm. 136, do 14 de xullo), imponlle a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para darlle cumprimento a esa obriga,
Darlle publicidade á relación dos convenios de colaboración subscritos pola Axencia Turismo de Galicia, nos meses de maio, xuño, xullo e agosto do ano 2013, e que se incorpora como anexo a esta resolución.
Santiago de Compostela, 18 de setembro de 2013
RESOLUCIÓN do 25 de setembro de 2013, da Dirección Xeral de Educación, Formación Profesional e Innovación Educativa, pola que se amplía o prazo de solicitude para participar no Plan Proxecta conforme o establecido na Resolución do 24 de maio de 2013, da Dirección Xeral de Educación, Formación Profesional e Innovación Educativa, pola que se regula o Plan Proxecta e se establecen as bases para a participación dos centros docentes sostidos con fondos públicos dependentes da Consellería de Cultura, Educación e Ordenación Universitaria durante o curso escolar 2013/14.
Consellería de Cultura, Educación e Ordenación Universitaria — III. Outras disposicións — 27/09/2013

Mediante esta resolución amplíase ata o 7 de outubro de 2013, inclusive, o prazo de solicitude establecido no artigo 8.4 da Resolución do 24 de maio de 2013, da Dirección Xeral de Educación, Formación Profesional e Innovación Educativa, pola que se regula o Plan Proxecta e se establecen as bases para a participación dos centros docentes sostidos con fondos públicos dependentes da Consellería de Cultura, Educación e Ordenación Universitaria durante o curso escolar 2013/14.
Santiago de Compostela, 25 de setembro de 2013
CORRECCIÓN de erros. Decreto 73/2013, do 18 de abril, polo que se establece o currículo dos ciclos inicial e final de grao medio correspondentes ao título de técnico deportivo en Mergullo Deportivo con Escafandro Autónomo.
Consellería de Cultura, Educación e Ordenación Universitaria — I. Disposicións xerais — 07/11/2013

Advertido erro no devandito decreto publicado no DOG nº 92, do mércores 15 de maio de 2013, cómpre efectuar as seguintes correccións:
– Na páxina 16175, onde di:
«• Procedementos para a xestión de apoios ao asociacionismo deportivo:
– Na Administración local.
▪ Na Administración autonómica».
Debe dicir:
«• Procedementos para a xestión de apoios ao asociacionismo deportivo:
– Na Administración local.
– Na Administración autonómica».
– Na páxina 16291, no anexo VIII, a táboa debe substituírse pola seguinte:
– Na páxina 16291, no anexo IX A, a táboa debe substituírse pola seguinte:
RESOLUCIÓN do 29 de outubro de 2013, da Secretaría Xeral da Igualdade, pola que se aproban as relacións definitivas de entidades admitidas e excluídas para a participación na elección de vogalías do Consello Galego das Mulleres e se inicia o procedemento de votación.
Vicepresidencia e Consellería de Presidencia, Administracións Públicas e Xustiza — III. Outras disposicións — 04/11/2013

O 3 de setembro de 2013 publicouse no Diario Oficial de Galicia nº 167 a Orde do 26 de agosto de 2013 pola que se convocan as asociacións de mulleres e as federacións constituídas por estas para o procedemento de elección das vogalías que lles corresponden no Consello Galego das Mulleres. O 3 de outubro de 2013 publicáronse na páxina web da Secretaría Xeral da Igualdade as relacións provisionais de entidades admitidas e excluídas. Logo de rematar o prazo previsto de emenda e reclamación e de examinar a documentación e as alegacións presentadas,
1. Aprobar a relación definitiva de entidades candidatas admitidas (anexo I), a relación definitiva de entidades votantes admitidas (anexo II) e a relación definitiva de entidades excluídas do procedemento, con indicación da causa da exclusión (anexo III).
2. Iniciar o procedemento de votación, para o cal, de conformidade co establecido no artigo 7 da convocatoria, as entidades admitidas como votantes disporán de 10 días hábiles, contados a partir do día seguinte ao da publicación no Diario Oficial de Galicia desta resolución, para presentar o documento normalizado de votación (anexo II da orde de convocatoria), perante a Secretaría Xeral da Igualdade, preferiblemente no enderezo electrónico xestion.igualdade@xunta.es ou, alternativamente, por calquera das formas previstas no artigo 38.4 da Lei 30/1992, de réxime xurídico das administracións públicas e do procedemento administrativo común.
Cada entidade votante poderá emitir o seu voto a favor dun máximo de 15 entidades proclamadas candidatas e, ademais, debe ter en conta que debe elixir como mínimo unha e como máximo dúas das entidades que figuran no censo de candidatas en cada un dos bloques das categorías especiais. O resto das adhesións, ata completar o máximo de 15, distribuiranse entre as entidades que figuren no bloque xeral. Non se considerarán para participar neste procedemento os votos emitidos que non cumpran con estes requisitos, sen prexuízo das demais causas de nulidade dos votos establecidas na convocatoria.
De acordo co establecido no artigo 11.1 da orde de convocatoria, contra esta resolución, que pon fin á vía administrativa, as persoas interesadas poderán interpoñer recurso potestativo de reposición ante a persoa titular da Secretaría Xeral da Igualdade no prazo dun mes, ou, alternativamente, recurso contencioso-administrativo, perante o Tribunal Superior de Xustiza de Galicia, no prazo de dous meses, contados estes dous prazos, a partir do día seguinte ao da publicación desta resolución no Diario Oficial de Galicia, sen prexuízo da posible interposición de calquera outro recurso que se considere oportuno.
Santiago de Compostela, 29 de outubro de 2013
ORDE do 22 de outubro de 2013 pola que autoriza o traslado de instalacións e a ampliación de 2 unidades no centro privado de educación especial Aspace, do concello de Sada (A Coruña).
Consellería de Cultura, Educación e Ordenación Universitaria — III. Outras disposicións — 06/11/2013

O representante da titularidade do centro privado de educación especial Aspace, do concello de Sada, solicita a ampliación de 2 unidades e o traslado das instalacións a un edificio situado dentro do recinto do complexo asistencial no que están situadas as 6 unidades autorizadas e en funcionamento na actualidade, na r/ Casteliño, 24 do concello de Sada (A Coruña).
Logo da tramitación do expediente, de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar o traslado de instalacións e a ampliación de 2 unidades no centro privado que se detalla:
Denominación xenérica: centro privado de Educación Especial.
Denominación específica: Aspace.
Código do centro: 15021950.
Domicilio: r/ Casteliño, 24.
Localidade: Osedo.
Concello: Sada.
Provincia: A Coruña.
Titular: Asociación de Niños Paralíticos Cerebrales (Aspace).
Composición resultante: 8 unidades de educación especial.
Segundo. Para a posta en funcionamento da unidade que se amplía a Xefatura Territorial da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 22 de outubro de 2013
ORDE do 21 de outubro de 2013 pola que se modifica a autorización do Centro de Estudios Marcote, do concello de Vigo (Pontevedra).
Consellería de Cultura, Educación e Ordenación Universitaria — III. Outras disposicións — 06/11/2013

O representante da titularidade do Centro de Estudios Marcote, do concello de Vigo, solicita a supresión dun ciclo formativo de grao superior (CS) son para audiovisuais e espectáculos; e a autorización do ciclo formativo de grao medio (CM) vídeo, disc-jockey e son.
Logo da tramitación do expediente, de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro.
1. Suprimir un ciclo formativo de grao superior de son para audiovisuais e espectáculos no Centro de Estudios Marcote, de Vigo.
2. Autorizar o ciclo formativo de grao medio de vídeo, disc-jockey e son, no centro privado que se detalla:
Composición resultante:
Bacharelato: 4 unidades, das modalidades de:
Formación profesional:
Segundo. Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teñan que modificarse calquera dos datos que sinala esta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 21 de outubro de 2013
RESOLUCIÓN do 30 de outubro de 2013, da Secretaría Xeral da Emigración, pola que se fai pública a convocatoria e a orde do día da Comisión Delegada do Consello de Comunidades Galegas.
Vicepresidencia e Consellería de Presidencia, Administracións Públicas e Xustiza — III. Outras disposicións — 06/11/2013

De conformidade co establecido na disposición transitoria primeira da Lei 7/2013, do 13 de xuño, da galeguidade, e en cumprimento do establecido no artigo 8.3 do Decreto 4/1987, do 8 de xaneiro, polo que se aproba o Regulamento de organización e funcionamento do Consello de Comunidades Galegas, na redacción fixada polo Decreto 195/1991, do 30 de maio, e segundo o establecido no Decreto 261/1992, do 17 de setembro, polo que se amplía a composición da Comisión Delegada do Consello de Comunidades Galegas, logo da conformidade do presidente da Xunta de Galicia,
Primeiro. Convocar a reunión da Comisión Delegada do Consello de Comunidades Galegas que terá lugar o vindeiro 15 de novembro, ás 10.00 horas, na cidade de Santiago de Compostela.
Segundo. A orde do día da devandita reunión será a que figura como anexo a esta resolución.
Santiago de Compostela, 30 de outubro de 2013
Orde do día da reunión da Comisión Delegada do Consello de Comunidades Galegas, que terá lugar o 15 de novembro de 2013, ás 10.00 horas, na cidade de Santiago de Compostela.
1. Constitución da comisión.
2. Balance das actuacións da Secretaría Xeral da Emigración no ano 2013.
3. Presentación do documento de liñas básicas do decreto sobre os órganos de representación do Consello de Comunidades Galegas.
4. Informe sobre as liñas de axudas e subvencións da Secretaría Xeral da Emigración para o ano 2014.
5. Rogos e preguntas.
RESOLUCIÓN do 4 de novembro de 2013, da Secretaría Xeral da Igualdade, pola que se amplía a dotación orzamentaria da Orde do 2 de abril de 2013 pola que se regulan as bases para a concesión das axudas periódicas de apoio a mulleres que sofren violencia de xénero e se procede á súa convocatoria para o ano 2013.
Vicepresidencia e Consellería de Presidencia, Administracións Públicas e Xustiza — III. Outras disposicións — 06/11/2013

No
Diario Oficial de Galicia
do 5 de abril de 2013 publicouse a Orde do 2 de abril de 2013 pola que se regulan as bases para a concesión das axudas periódicas de apoio a mulleres que sofren violencia de xénero e se procede á súa convocatoria para o ano 2013.
No artigo 3 da antedita orde establécese que o crédito asignado para atender as solicitudes que se aproben, que se imputan á aplicación orzamentaria 05.11.313D.480.0, ascende a 688.850,00 euros para o ano 2013 e que se reservan 1.120.000,00 euros do ano 2014 para o financiamento das axudas que, pola súa duración, xeren dereitos económicos das beneficiarias durante o exercicio seguinte. Este crédito, segundo o establecido no dito artigo, poderá ser ampliado cando a aumento veña derivado da súa previsión legal ou dalgún dos supostos previstos no artigo 30.2 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
Por outra banda, o artigo 8.1.h) da Lei 2/2013, do 27 de febreiro, de orzamentos xerais da Comunidade Autónoma de Galicia para o ano 2013, dispón que, con independencia dos supostos previstos no punto 1 do artigo 64 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, terán excepcionalmente condición de ampliables «os créditos incluídos na aplicación 05.11.313D.480.0, destinados ao pagamento de axudas periódicas a mulleres que sofren violencia de xénero».
Na data actual, dado o volumen de solicitudes presentadas desta axuda e que non poden ser atendidas polo esgotamento do crédito inicialmente asignado, así como as necesidades das posibles beneficiarias, resulta necesario incrementar a dotación orzamentaria destinada a esta axuda.
Por todo o exposto e en uso das facultades que teño atribuídas,
Artigo único
Primeiro. Amplíase a dotación orzamentaria asignada para a concesión das axudas económicas de carácter periódico de apoio ás mulleres que sofren violencia de xénero na contía de 155.061,33 euros para o exercicio corrente, con cargo á partida orzamentaria 05.11.313D.480.0.
Segundo. Esta modificación non afecta o prazo establecido na referida orde para a presentación de solicitudes.
Disposición derradeira
Esta resolución entrará en vigor ao día seguinte ao da súa publicación no
Diario Oficial de Galicia
.
Santiago de Compostela, 4 de novembro de 2013
RESOLUCIÓN do 28 de outubro de 2013 pola que resolve a Resolución do 11 de xuño de 2013, da Dirección Xeral de Educación, Formación Profesional e Innovación Educativa, que convocou a selección de plans de formación permanente do profesorado que se van implantar en centros educativos públicos dependentes da Consellería de Cultura, Educación e Ordenación Universitaria no curso 2013/14.
Consellería de Cultura, Educación e Ordenación Universitaria — III. Outras disposicións — 07/11/2013

De conformidade co establecido no punto 13.1 da Resolución desta dirección xeral do 11 de xuño de 2013 (DOG do 19 de xuño) pola que se convocaba a selección de plans de formación permanente do profesorado que se van implantar en centros educativos públicos para o curso 2013/14, esta dirección xeral
Primeiro. Seleccionar os centros que se relacionan no anexo desta resolución.
Segundo. Contra esta resolución, que non pon fin á vía administrativa, os interesados poderán interpoñer recurso de alzada perante o conselleiro de Cultura, Educación e Ordenación Universitaria no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 114 e 115 da Lei 30/1992, de réxime xurídico das administracións públicas e do procedemento administrativo común.
Santiago de Compostela, 28 de outubro de 2013
ORDE do 31 de outubro de 2013 pola que se fai pública a ampliación do importe existente para a concesión das axudas previstas na Orde do 21 de febreiro de 2013, pola que se establece o procedemento de concesión, baixo o réxime de concorrencia non competitiva, de axudas destinadas ao alumnado que curse estudos universitarios, no curso académico 2012/13, nas universidades do Sistema universitario de Galicia, que por causa sobrevida ou imprevista teña dificultades económicas para continuar estudos.
Consellería de Cultura, Educación e Ordenación Universitaria — III. Outras disposicións — 07/11/2013

A Orde do 21 de febreiro de 2013 (DOG do 6 de marzo) pola que se establece o procedemento de concesión, baixo o réxime de concorrencia non competitiva, de axudas destinadas ao alumnado que curse estudos universitarios, no curso académico 2012-2013, nas universidades do Sistema universitario de Galicia, que por causa sobrevida ou imprevista teña dificultades económicas para continuar estudos, establece no seu artigo 2 o orzamento total de 70.000 euros para a concesión destas axudas.
Porén, o mesmo artigo establece que tal cantidade poderá ser incrementada de acordo coas dispoñibilidades económicas da consellería. De existir esta dispoñibilidade por existir remanente doutras convocatorias financiadas con cargo ao mesmo crédito, procede a ampliación da contía en 5.000 euros.
Por todo o exposto,
Artigo 1
Amplíase o importe total do crédito para o financiamento das axudas previstas na Orde do 21 de febreiro de 2013 pola que se establece o procedemento de concesión, baixo o réxime de concorrencia non competitiva, destinadas ao alumnado que curse estudos universitarios, no curso académico 2012-2013, nas universidades do Sistema universitario de Galicia, que por causa sobrevida ou imprevista teña dificultades económicas para continuar estudos, na aplicación orzamentaria 09.40.422C.480.0, por importe de 5.000 euros.
Artigo 2
Esta modificación non afecta o prazo establecido na referida orde para a presentación de solicitudes.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 31 de outubro de 2013
RESOLUCIÓN do 31 de outubro de 2013 pola que se ordena a publicación do Acordo do Consello da Xunta de Galicia do 31 de outubro de 2013 polo que se aproba a relación de postos de traballo da Axencia Galega de Innovación.
Consellería de Facenda — III. Outras disposicións — 07/11/2013

A aprobación da relación de postos de traballo da Axencia Galega de Innovación xustifícase pola necesidade de articular unha relación de postos de traballo inicial dos postos de estrutura da axencia logo da súa constitución e posta en funcionamento.
En consecuencia, por proposta da Axencia Galega de Innovación, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 31 de outubro de 2013, adoptou o seguinte
Primeiro. Apróbase a relación de postos de traballo da Axencia Galega de Innovación, nos termos que se sinalan no anexo a este acordo.
Segundo. Ordénase a súa publicación no
Diario Oficial de Galicia
para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 31 de outubro de 2013, relativo á aprobación da relación de postos de traballo da Axencia Galega de Innovación, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (
Diario Oficial de Galicia
núm. 136, do 18 de xullo), dispoño que se publique no
Diario Oficial de Galicia
como anexo a esta resolución.
Santiago de Compostela, 31 de outubro de 2013
Relación de postos de traballo da Axencia Galega de Innovación:
Amortizacións:
– Suprímense os seguintes postos de traballo:
Creacións:
– Na relación de postos de traballo da Axencia Galega de Innovación engádense os seguintes postos de traballo de nova creación:
Persoal directivo profesional
AXENCIA GALEGA DE INNOVACIÓN
CENTRO DE DESTINO: ÁREA DE CRECEMENTO E VALORIZACIÓN
CENTRO DE DESTINO: ÁREA DE FINANCIAMENTO
Persoal funcionario
AXENCIA GALEGA DE INNOVACIÓN (GAIN)
CENTRO DE DESTINO: DIRECCIÓN DA AXENCIA GALEGA DE INNOVACIÓN
CENTRO DE DESTINO: ÁREA DE CRECEMENTO E VALORIZACIÓN
CENTRO DE DESTINO: ÁREA DE FINANCIAMENTO
RESOLUCIÓN do 31 de outubro de 2013 pola que se ordena a publicación do Acordo do Consello da Xunta de Galicia do 31 de outubro de 2013 polo que se aproba a relación de postos de traballo da Axencia Turismo de Galicia.
Consellería de Facenda — III. Outras disposicións — 07/11/2013

A aprobación da relación de postos de traballo da Axencia Turismo de Galicia xustifícase polas necesidades organizativas e funcionais do organismo.
En consecuencia, por proposta da Axencia Turismo de Galicia, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 31 de outubro de 2013, adoptou o seguinte
Primeiro. Apróbase a relación de postos de traballo da Axencia Turismo de Galicia, nos termos que se sinalan no anexo a este acordo.
Segundo. Ordénase a súa publicación no
Diario Oficial de Galicia
para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 31 de outubro de 2013, relativo á aprobación da relación de postos de traballo da Axencia Turismo de Galicia, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (
Diario Oficial de Galicia
núm. 136, do 18 de xullo), dispoño que se publique no
Diario Oficial de Galicia
como anexo a esta resolución.
Santiago de Compostela, 31 de outubro de 2013
Relación de postos de traballo da Axencia Turismo de Galicia:
Amortizacións:
– Na relación de postos de traballo da extinta Secretaría Xeral para o Turismo suprímense os seguintes postos de traballo:
Creacións:
– Na relación de postos de traballo da Axencia Turismo de Galicia engádense os seguintes postos de traballo de nova creación:
Persoal directivo profesional
AXENCIA TURISMO DE GALICIA
CENTRO DE DESTINO: XERENCIA
Persoal funcionario
AXENCIA TURISMO DE GALICIA
CENTRO DE DESTINO: SECRETARÍA DE COORDINACIÓN ECONÓMICA E ADMINISTRATIVA
CENTRO DE DESTINO: DIRECCIÓN DE COMPETITIVIDADE
CENTRO DE DESTINO: ÁREA PROVINCIAL DA CORUÑA
CENTRO DE DESTINO: ÁREA PROVINCIAL DE LUGO
CENTRO DE DESTINO: ÁREA PROVINCIAL DE OURENSE
CENTRO DE DESTINO: ÁREA PROVINCIAL DE PONTEVEDRA
RESOLUCIÓN do 31 de outubro de 2013 pola que se ordena a publicación do Acordo do Consello da Xunta de Galicia do 31 de outubro de 2013 polo que se aproba a relación de postos de traballo da Axencia para a Modernización Tecnolóxica de Galicia.
Consellería de Facenda — III. Outras disposicións — 07/11/2013

A aprobación da relación de postos de traballo da Axencia para a Modernización Tecnolóxica de Galicia xustifícase pola necesidade de articular unha relación de postos de traballo inicial dos postos de estrutura da axencia logo da súa constitución e posta en funcionamento.
En consecuencia, por proposta da Axencia para a Modernización Tecnolóxica de Galicia, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 31 de outubro de 2013, adoptou o seguinte
Primeiro. Apróbase a relación de postos de traballo da Axencia para a Modernización Tecnolóxica de Galicia, nos termos que se sinalan no anexo a este acordo.
Segundo. Ordénase a súa publicación no
Diario Oficial de Galicia
para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 31 de outubro de 2013, relativo á aprobación da relación de postos de traballo da Axencia para a Modernización Tecnolóxica de Galicia, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (
Diario Oficial de Galicia
núm. 136, do 18 de xullo), dispoño que se publique no
Diario Oficial de Galicia
como anexo a esta resolución.
Santiago de Compostela, 31 de outubro de 2013
Relación de postos de traballo da Axencia para a Modernización Tecnolóxica de Galicia:
Amortizacións:
– Suprímense os seguintes postos de traballo procedentes das distintas consellerías da Xunta de Galicia:
Creacións:
– Na relación de postos de traballo da Axencia para a Modernización Tecnolóxica de Galicia engádense os seguintes postos de traballo de nova creación:
Persoal directivo profesional
CENTRO DE DESTINO: XERENCIA
CENTRO DE DESTINO: ÁREA DE INFRAESTRUTURAS E TELECOMUNICACIÓNS
CENTRO DE DESTINO: ÁREA DE MODERNIZACIÓN DAS ADMINISTRACIÓNS PÚBLICAS
CENTRO DE DESTINO: ÁREA DE SOLUCIÓNS TECNOLÓXICAS SECTORIAIS
CENTRO DE DESTINO: ÁREA DA SOCIEDADE DIXITAL
Persoal funcionario
CENTRO DE DESTINO: XERENCIA
CENTRO DE DESTINO: ÁREA DE INFRAESTRUTURAS E TELECOMUNICACIÓNS
CENTRO DE DESTINO: ÁREA DE MODERNIZACIÓN DAS ADMINISTRACIÓNS PÚBLICAS
CENTRO DE DESTINO: ÁREA DE SOLUCIÓNS TECNOLÓXICAS SECTORIAIS
CENTRO DE DESTINO: ÁREA DA SOCIEDADE DIXITAL
CORRECCIÓN de erros. Decreto 73/2013, do 18 de abril, polo que se establece o currículo dos ciclos inicial e final de grao medio correspondentes ao título de técnico deportivo en Mergullo Deportivo con Escafandro Autónomo.
Consellería de Cultura, Educación e Ordenación Universitaria — I. Disposicións xerais — 08/11/2013

Advertido erro na corrección de erros do dito decreto publicado no DOG número 213, do xoves 7 de novembro de 2013, cómpre efectuar as seguintes correccións:
– No anexo VIII, a táboa debe substituírse pola seguinte:
– No anexo IX A, a táboa debe substituírse pola seguinte:
RESOLUCIÓN do 2 de setembro de 2013, da Secretaría Xeral de Medios, pola que se dá publicidade aos convenios de colaboración subscritos no segundo cuadrimestre do ano 2013.
Vicepresidencia e Consellería de Presidencia, Administracións Públicas e Xustiza — III. Outras disposicións — 12/09/2013

Para os efectos previstos no artigo 11 da Lei 4/2006, do 30 de xuño, de transparencia e de boas prácticas na Administración pública galega, acórdase darlles publicidade aos convenios de colaboración subscritos pola Secretaría Xeral de Medios e tramitados pola Subdirección Xeral de Réxime Xurídico e Xestión de Medios Audiovisuais, no segundo cuadrimestre do ano 2013, os cales se relacionan no anexo a esta resolución.
Santiago de Compostela, 2 de setembro de 2013
RESOLUCIÓN do 5 de setembro de 2013 pola que se dá publicidade aos convenios de colaboración subscritos por este ente público no segundo cuadrimestre do ano 2013.
Instituto Enerxético de Galicia — III. Outras disposicións — 12/09/2013

Para os efectos previstos no artigo 11.1º da Lei 4/2006, do 30 de xuño, de transparencia e de boas prácticas na Administración pública galega (
Diario Oficial de Galicia
número 136, do 14 de xuño), acórdase darlles publicidade aos convenios de colaboración subscritos polo Instituto Enerxético de Galicia no segundo cuadrimestre do ano 2013 que se relacionan no anexo a esta resolución.
Santiago de Compostela, 5 de setembro de 2013
CORRECCIÓN de erros. Orde do 19 de agosto de 2013 pola que se establecen as bases reguladoras do Programa para a promoción do emprego autónomo cofinanciado polo Fondo Social Europeo e se procede á súa convocatoria para o ano 2013.
Consellería de Traballo e Benestar — III. Outras disposicións — 12/09/2013

Advertido erro na citada orde, publicada no
Diario Oficial de Galicia
número 159, do 22 de agosto de 2013, cómpre realizar a seguinte corrección:
Na páxina 33823, no punto 4, terceira liña, onde di: «... do parágrafo anterior, teñan o seu domicilio fiscal nun concello rural», debe dicir: «... do parágrafo anterior, cando a súa actividade teña o seu domicilio fiscal nun concello rural».